309 



quod nomen usurpandum esset, dubitavimus, sed apud has attulimus rationes, 

 quibus commoti hoc vel illud recepimus. Quum nova autem nomina spe- 

 ciehus non ante descriptis imponeremus, notam quandam graviorem, habitum 

 vel patriam semper respeximus et sedulo evitavimus, ne nomine inventoris 

 salutaremus. Est enim nobis hoc persuasum, quod haud multos hujns aevi 

 botanicos probare perbene scimus, necesse esse, ut a more illo nunc teni- 

 poris vulgatissimo omnibus fere novis plantis nomen viri cujusdam tribuen- 

 di tandem desistamus. Hoc enim modo scientia nobis videtur fere nihil 

 esse nisi ratio quaedatn gloriae humanae augendae, si quidem gloriae quid- 

 quam tali rei inest. Saepe enim ilia sat videtur anceps, ut v. c. quum no- 

 men auctoris cujusdam herbae ab illo falsa denominatione salutatae impo- 

 nitur; utrum enim memoria meriti an vitii illius turn servatur? Negare 

 non audemus, mori huic Linnaeano aliquid veri inesse, si Linnaeano modo 

 (i. e. modice) adhibeatur, sed quum nostris temporibus scriptores hoc aper- 

 te abutantur, acrius remedium nobis videtur esse adhibendum, ut hie mos 

 aboleatur. Aliis forsan aliam ingredi viam lubeat, nobis autem persuasum 

 habemus, hanc optimam esse, quare etiam ne uni quidem specierum, quas 

 forsan aliquando novas descripturi simus, nomen hominis ullius adfigemus, 

 et valde sane moereremus, si quis nostro nomine hoc modo uteretur; qui 

 enim de scientia vere meritus est, ejus honos nomenque, etiam hac ratione 

 non adhibita, semper manebunt; si e contrario nil memoria dignum fece- 

 rit, oblivioni tradatur. 



Priusquam rem ipsam aggrediamur, indicanduin nobis videtur, quibus 

 rebus adjuti hunc conatum suscipere ausi simus. In primis igitur maximae 

 fuerunt utilitati herbarium Patris carissimi, permulta specimina ab ipsis aucto- 

 ribus determinata complectens, et bibliotheca operibus Lichrnologicis ditissima. 

 Maxima deinde gratia referenda est Celeberrimo D:ri CAM. MONTAGNE, 

 plantarum cryptogamarum indefesso scrutatori et membro Instituti Gallici 

 meritissimo, qui benevolentia, qua specimina variarum specierum nobis mi- 

 nus cognitarum communicavit, sibi nos totos devinxit. Neque minore lau- 

 de digni sunt amici D:r JOH. LANGE, per quern specimina in Mus. Haunien- 

 si asservata inspicere nobis contigit, et Prof. N. J. ANDEBSSON, qui quum 

 libros turn exemplaria e Mus. Holmiensi, variis archetypis Acharianis et 

 Swartzianis pretioso, suppeditavit. Collectionibus Academiae Upsaliensis et 

 plantarum (herbario Thunbergiano) et librorum praeterea usi sumus, nee 

 non herbario Reg. Soc. Scient. Upsal. nonnulla speciminula Achariana con- 

 tinente. Hi praecipui sunt fontes*), e quibus cognitionem specierum 



*) Magni praeierea moment!, ut unusquisque facile potest intclligere, fuerunt collectiones variae 

 lichenum exsiccatorum, ut Florkei, Schaereri, Fries!!, Flotowii, Sommerfeltii etc. 



